10 ข้อเตือนภัยประชาชน ช่วงเทศกาลปีใหม่ ตำรวจพร้อมดูแลความปลอดภัยและการจราจรอย่างเต็มที่
พลตำรวจตรี ยิ่งยศ เทพจำนงค์ โฆษกสำนักงานตำรวจแห่งชาติ เปิดเผยถึง 10 ข้อเตือนภัยประชาชน ช่วงเทศกาลปีใหม่ โดยแนะนำประชาชน ไม่ควรสวมใส่ทรัพย์สินมีค่า สำรวจทรัพย์สินและล็อคประตูหน้าต่างที่พัก เมื่อออกจากที่พัก เจ้าของ ผู้ประกอบการ ให้หมั่นตรวจสอบความพร้อมเจ้าหน้าที่และกล้องวงจรปิด หลีกเลี่ยงการใช้บริการตู้เอทีเอ็ม ที่อยู่บริเวณเปลี่ยว ปฏิบัติตามกฎจราจรอย่างเคร่งครัด ห้ามดื่มเครื่องดื่มแอลกอฮอล์ในขณะขับรถ ไม่ใช้โทรศัพท์ในขณะขับรถ ระมัดระวังในการจุดพลุ กรณีพบเห็นบุคคลที่สงสัยว่าจะเป็นคนร้ายให้รีบแจ้งเจ้าหน้าที่ และกรณีพบเหตุด่วนเหตุร้าย ให้แจ้ง 191 หรือ 1599 หรือหมายเลขโทรศัพท์สถานีตำรวจในพื้นที่ สำนักงานตำรวจแห่งชาติ จัดเตรียมกำลังตำรวจจราจรและสายตรวจ กว่า 80,000 นายทั่วประเทศ เพื่ออำนวยความสะดวกด้านจราจร ปราบปรามด้านอาชญากรรมและเตรึยมมาตรการต่างๆ เพื่อดูแลความปลอดภัยในชีวิตและทรัพย์สินของประชาชนในช่วงเทศกาลปีใหม่นี้อย่างสูงสุดและจะบังคับใช้กฎหมายกับผู้กระทำความผิดอย่างเข้มงวด